section_heading: Povijest
paragraph_text: Godine 1629. posjetio je Donju Hercegovinu biskup fra Dominik Andrijašević. Tada je Donja Hercegovina bila pretežno katolička, s brojnim župama i crkvama. Prigodom posjeta Donjoj Hercegovini, zabilježio je župe u Popovu polju i među njima župu Kijevo, Beleniće i Grepce u kojoj su crkva i 33 katoličke obitelji.<ref>Digitalni arhiv Infobiro.ba Krunoslav Draganović: Donja Hercegovina prije 300 godina , Kalendar Napredak 1. siječnja 1935. (pristupljeno 8. svibnja 2017.)